
吳興賦。猗與休哉吳興之為郡也。蒼峰北峙。群山西迤。龍騰獸舞。雲蒸霞起。造太空自古





始。雙谿夾流。繇天目而來者三百里。曲折委蛇。演漾漣漪。束為碕灣。 滙為湖陂。泓渟皎澈。百尺無泥。貫乎城中。繚于





諸毗。東注具區。渺渺漭漭。以天為隄。不然誠末知所以受之。觀夫山川暎發。照朗日月。清氣焉鍾沖和攸集。星列乎





斗野。勢雄乎楚越。神禹之所底定。泰伯之所奄宅。自漢而下。往往開國。洎晉城之攬秀據實。治流千雉。面勢作





邑。是故歷代慎牧必掄大才。選有識。前有王 謝周虞。後有何柳顏蘇。風流互暎。治行同符。皆所以宣上德





意。俾民懽娛。況乎土地之所生。風氣之所宜。人無外求。用之有餘。其東則塗泥膏腴。畝鍾之田。宿麥再收。秔





稻所便。玉粒長腰。照筥及箱。轉輸旁郡。當無凶年。其南則伏虎之山。金蓋之麓。浮圖標其巔。蘭若栖其足。鼓





鍾相聞。飛夢華屋。衡山絕水。魯史所 錄。盤紆犬牙。陂澤相屬。蒹葭孤盧。鴻頭荷華。菱苕鳧茨。萑蒲軒于。四望





弗極。烏可勝數。其中則有魴鯉鰷鱨。鍼頭白。小鱸鱖膾。餘黿鼉龜鼈。有蛟龍焉。長 魚如人。歕浪生風。一舉百釣。漁





師來同。冈罟笭箵。罩汕是工。鳴榔鼓枻。隱然商宮。巨細不遺。噞噞喁喁。日亦無窮。其西則重岡複領。川原是來。其





北則黃龍 瑤阜之洞。玲瓏長壽之塢。縣水百仞。既高且阻。石含砑嶔崟。葳磊碅磳。怪石萬數。旅乎如林。其高陵則





有楊梅棗栗檀梨木瓜橘柚。夏孕枇杷。冬華槐檀。松栢 椅桐梓漆之屬。文竿綠竹。篠簜雜遝。味登俎





豆。寸中宮室。下逮薪槱。無求不得。其平陸則有桑麻如雲。郁郁紛紛。嘉蔬含液。不蓄長新。陸伐雉兔。水弋





鴈。 舟极之利。率十過半。衣食滋殖。容容衎衎。既樂且庶。匪教伊慢。於是有縉紳先生明先聖之道以道之。





建學校立庠序。服逢掖。戴章甫。濟濟多士。日躋于古。迺 擇元日。用量幣。尊玄酒。陳簠簋。選能者。秉周





禮。贊者在前。獻者在後。雍容俯仰。周旋節奏。成禮而退。神人和右。當是之時。家有詩書之聲。戶習廉





之 道。辟雍取法。列郡觀效。誠不朽之盛事已。或者難曰。自古論著之士曷嘗不識人物紀風俗哉。夫人才者。濟





之具。而風俗者。為治之質也。今子徒捃摭細碎。排 比貸食。高談不切。炫燿自飾。莫大於斯二者。顧乃略而不





錄。雖文奪組繡。聲諧金石。竊為子不取也。僕應之曰。否。子獨不聞夫子之言乎。十室之邑必有忠信。 今年且千載。





地且千里。人物之富胡可殫紀。史冊畢書。可無贅矣。若乃風俗之隆汙。在為政者之所移易。又弗可得而定





也。夫吳雖介在江左。嘗被至德之風矣。 且吾聞之風行而草偃。日中而表正。上行下效。置郵傳命。辟若





季子為守。言游為令。以仁義為化。禮樂為政。鎮以不貪之寶。喻以不言之信。即刑可使不用。俗可 使益盛。方





將還敦朴於上古。考休祥於庶徵今美矣。又可遂以為定乎。於是難者唯唯。逡巡而失意。

